S-283/2020

Mál þetta, sem þingfest var 14. maí sl. og dómtekið fimmtudaginn 11. júní sl., er höfðað með ákæru lögreglustjórans í Vestmannaeyjum þann 6. apríl sl., á hendur S-kvk-þgf S-kvk-þgf J-kvk-þgf, fyrir umferðarlagabrot

I. með því að hafa að morgni miðvikudagsins 11. júlí 2018 ekið bifreiðinni [...], óhæf til að stjórna bifreiðinni örugglega vegna áhrifa slævandi lyfja (í blóði mældist alprazólam 240 ng/ml) norður Hlíðarveg og að gatnamótum við Hlíðarveg og Strandveg með fyrirhugaða aksturstefnu austur Strandveg, allt í Vestmannaeyjum, þar sem ákærða virti að vettugi biðskyldu með þeim afleiðingum að árekstur varð með bifreiðunum [...]og [...]

(Mál nr. 319-2018-2666)

Telst þetta varða við 2. mgr. 25. gr. og 1., sbr. 2. mgr. 44. gr., allt sbr. 1. mgr. 100. gr. umferðarlaga nr. 50/1987 með síðari breytingum.

II. með því að hafa að kvöldi sunnudagsins 29. september 2019 ekið bifreiðinni [...] vestur Heiðmörk í Hveragerði óhæf til að stjórna bifreiðinni örugglega vegna áhrifa ávana - og fíkniefna (í blóði mældist kókaín 60 ng/ml og í þvagi mældist kókaín) auk þess að hafa notað farsíma, án handfrjáls búnaðar, við aksturinn.

(Mál nr. 318-2019-17810)

Telst þetta varða við 1. mgr. 47. gr. a. og 1., sbr. 2. mgr. 45. gr. a., allt sbr. 1. mgr.

100. gr. umferðarlaga nr. 50/1987 með síðari breytingum.

III. með því að hafa síðdegis föstudaginn 11. október 2019 ekið bifreiðinni [...]frá borði farþegaferjunnar Herjólfs í Vestmannaeyjum svipt ökuréttindum.

(Mál nr. 319-2019-4558)

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987 með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. nefndra umferðarlaga.

Ákærða kom fyrir dóminn þann 11. júní sl., ásamt J-kk-þgf B-kk-þgf K-kk-þgf lögmanni, sem skipaður var verjandi ákærðu að hennar ósk. Ákærða viðurkenndi skýlaust að hafa gerst sek um þá háttsemi sem henni er gefin að sök í ákæru. Með vísan til skýlausrar játningar ákærðu og þar sem dómari taldi ekki ástæðu til að draga í efa að játning hennar væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru. Frá því að brot ákærðu voru framin hafa tekið gildi ný umferðarlög sem rétt hefði verið að taka tillit til við útgáfu ákæru, sbr. 2. gr. hegningarlaga nr. 19/1940, enda umferðarlög nr. 50/1987 fallin úr gildi við útgáfu ákæru. Þannig teljast brot ákærðu samkvæmt I. lið ákæru nú varða við 2. mgr. 26. gr. og 1. mgr., sbr. 2. mgr. 48. gr. umferðarlaga nr. 77/2019, allt sbr. 1. mgr. 94. og 1. mgr. 95. gr. sömu laga. Brot ákærð u samkvæmt II. lið ákæru teljast nú varða við 1. mgr. 57. gr. og 1. mgr., sbr. 2. mgr. 50. gr. umferðarlaga nr. 77/2019, allt sbr. 1. mgr. 94. og 1. mgr. 95. gr. sömu laga og brot ákærðu samkvæmt III. lið ákæru við 1. mgr. 58. gr. umferðarlaga nr. 77/2019, sbr. 1. mgr. 95. gr. sömu laga. Ákærða hefur með háttsemi sinni unnið sér til refsingar. Samkvæmt framlögðu sakavottorði hefur ákærða fjórum sinnum áður sætt refsingu, þar af tvívegis vegna umferðarlagabrota. Þann 8. október 2014 var ákærðu gerð sekt vegna aksturs undir áhrifum fíkniefna, auk þess sem hún var svipt ökurétti tímabundið. Þann 19. maí 2015 var ákærðu aftur gerð sekt vegna aksturs undir áhrifum fíkniefna sem og aksturs svipt ökurétti. Var hún þá aftur svipt ökurétti tímabundið. Að öðru leyti hefur sakaferill ákærðu ekki áhrif við ákvörðun refsingar í máli þessu. Ákærða er nú meðal annars fundin sek um akstur undir áhrifum fíkniefna og er það brot hennar nú ítrekað öðru sinni.

Refsing ákærðu er hæfilega ákveðin fangelsi í 45 daga. Með vísan til dómvenju þykja ekki efni til að skilorðsbinda refsinguna. Með vísan til 4. mgr. 77. gr. almennra hegningarlaga nr. 19/1940, sbr. og 1. mgr. 94. gr. umferðarlaga nr. 77/2019, skal ákærða jafnframt greiða 270.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 20 daga.

Með vísan til 99. og 101. gr., einkum 3. mgr. 99. gr. umferðarlaga nr. 77/2019, sbr. og 101. og 102. gr., einkum 3. mgr. 101. gr. áðurgildandi umferðarlaga nr. 50/1987, með síðari breytingum, ber að svipta ákærðu ökurétti ævilangt.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 238.712 kr., auk þóknunar skipaðs verjanda síns sem er hæfilega ákveðin kr., að teknu tilliti til virðisaukaskatts.

S i-kk-nf G. G-kk-nf héraðsdómari, kveður upp dóm þennan.

D Ó M S O R Ð:

Ákærða, S-kvk-nf S-kvk-nf J-kvk-nf, sæti fangelsi í 45 daga.

Ákærða greiði jafnframt 270.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 20 daga.

Ákærða er svipt ökurétti ævilangt frá birtingu dóms þessa að telja.

Ákærði greiði sakarkostnað samtals 330.472 krónur, þar af þóknun skipaðs verjanda, J-kk-ef B-kk-ef K-kk-ef lögmanns, 91.760 krónur að teknu tilliti til virðisaukaskatts.

S-kk-nf G. G-kk-nf.